Gerîlaya YJA Starî Dîlane Olgun (Hêvî Tilhildan) a ke 26ê tebaxe de pêkewtişêkê qezaya Qaxizmanî ya Qersî de şehîde bibî cenazaya ci badê se rojan ameye girewtene.
Rixmo ke keyeyî cade roja bîne ya badê şehadetê kênaya xo nimûneyê gonî dabi cenaza nêameyene dayene. Mudirîya Asayîşî ya Qersî vizêr xebere daye keyeyî ke wa cenazaya xo bîgero. Cenaza heta şanî nêameye dayene ke wa tarî de bêro definkerdene. Saetanê şanî de cenaza goristanê bêkesanî ra ameye girewtene û Goristanê Karşiyaka yê qezaya Îpekyolu ya Wanî de ameye definkerdene. Semedê tewrbîyayîşê cenaza têna destûr dîya keyeyî.
